Tvelys paa strøket
Ovenfor Stortinget
stirrer et spøkelse
listig, begjærlig 
fra gatens top –
nede i solhavet 
lyser en sommerhat 
luende valmuefarvet 
op! 

Blekt som et billede 
hinsides byen 
ligger et slot 
på en bibelsk høide –
under den rødmende 
aftenskyen 
suser i solgangen 
poplerne bøyde! 

Grove, gigantiske,
strækker de brynjerne 
op over lønnene, lindene, 
almuen, 
og gjennem vrimmelen 
nede i hverdagen 
danser den blodrøde 
skinnende valmuen! 

Danser den eneste, 
ført af den stærkeste,
ledet af seireren 
myndig frem – 
mennesker vender sig 
skye, og kjender sig 
kummerlig grimme og grå 
for dem! 

Længe, uendelig længe 
kan valmuen 
følges i færdselens flom 
mot vest! 
Endelig falmer den! 
Nu får de øvrige 
gjøre sig færdig 
med dagens fest! 

Se, hvor den herlige,
blændende cirkel i 
himmelen 
nærmer sig bakkekammen! 
Solen, som nys 
stod luftig, uvirkelig,
trækker sig truende 
jordisk sammen! 

Guldmajestætiske
tårner sig flammerne
op over brynene. 
tungt som et tiara –
vestover viker den, 
løven blandt lysene, 
ind i sit vældige 
sommer-sahara! 

Men øst, hvor det virket
så tonløst før, 
åpnes i himmelen
dødens dør 
og nedover gustnende 
gatestenen 
styrter den stripete, 
skitne hyænen, 
skumringen, skumringen – – –
med nydelsesmimrende
næsebor 
sætter den snuten 
i løvens spor! 

Poesi